Hitsaajan pätevyyskokeet

Ilmoittautuminen alkaa

01.12.2024

Ilmoittautuminen päättyy

31.12.2025

Lisätietoja antaa

Tiimipäällikkö Atte Kotilainen, puh. 040 556 3252, atte.kotilainen@ekami.fi

Hinta sisältää

Hinta määräytyy valitun palvelun ja/tai kokeen perusteella.

Lähiosoite

Malminginkatu 8, 48600 KOTKA

Järjestämispaikkakunta

Malmingin kampus, Kotka

Sisältö

Järjestämme hitsaajan pätevyyskokeita ja pätevyyskokeisiin tarvittavaa koulutusta ja opastusta sopimuksen mukaan Ekamin Malmingin kampuksella (Malminginkatu 6, Karhula) tai asiakkaan tiloissa. Räätälöimme tarvittaessa pätevyyskokeen yrityksesi tarpeiden mukaiseksi.

Koulutuksen tavoitteena on valmentaa hitsaaja suoriutumaan standardin SFS-EN 9606-1 mukaisista hitsauksen pätevyyskokeista. Pätevyyskokeen voit suorittaa perusaineryhmille 1.8. Muut materiaalit, ja haluamallasi hitsausprosessilla (MIG/MAG-hitsaus, puikkohitsaus, TIG-hitsaus).

Yhden päivän aikana voit harjoitella kouluttajan ohjauksessa ja suorittaa hitsauskokeen. Päivähinta sisältää yhden hitsauskokeen. Lisäkokeet hinnoitellaan erikseen. Voit myös valita pelkän harjoittelupäivän. Hintoihin lisätään alv 25,5 %.

Hitsaajan pätevyyskokeiden valvojina toimivat pätevöidyt valvojat. Pyrimme saamaan hitsaajan pätevyyskokeen tulokset kahden viikon kuluessa kokeen suorittamisesta. Käytämme kuvauksissa ja arvosteluissa NDT Kotka Oy:n palveluja.

Valittavanasi on

Hitsauskokeet – Ryhmä 1 (seostamattomat ja niukkaseosteiset seokset) sisältäen tarvittavat materiaalit, välineet, lisäaineet, hitsausohjeet, hitsauskoe, pätevyystodistus, tarvittava opastus sekä aamu- ja iltapäiväkahvit sekä lounaat.
Hintaan lisätään alv 25,5 %.
• Pienaliitokset 350 €
• Levykokeet (päittäisliitos) 350 €
• Putkikokeet (päittäisliitos) 450 €

Hitsauskokeet – Ryhmä 8 (ruostumattomat ja haponkestävät teräkset) sisältäen tarvittavat materiaalit, välineet, lisäaineet, hitsausohjeet, hitsauskoe, pätevyystodistus, tarvittava opastus sekä aamu- ja iltapäiväkahvit sekä lounaat.
Hintaan lisätään alv 25,5 %.
• Pienaliitokset 550 €
• Levykokeet (päittäisliitos) 550 €
• Putkikokeet (päittäisliitos) 650 €

Lisäkoe. Hintaan lisätään alv 25,5 %.
• Ryhmä 1 (seostamattomat ja niukkaseosteiset seokset) 200 €
• Ryhmä 8 (ruostumattomat ja haponkestävät teräkset) 300 €

Hitsausharjoittelu ilman pätevyyskoetta sisältäen tarvittavat materiaalit, välineet, lisäaineet, hitsausohjeet, tarvittava opastus sekä aamu- ja iltapäiväkahvit sekä lounaat. Hintaan lisätään alv 25,5 %.
• Ryhmä 1 (seostamattomat ja niukkaseosteiset seokset) 350 €
• Ryhmä 8 (ruostumattomat ja haponkestävät teräkset) 550 €

Hitsauskokeiden valvonta asiakkaan tiloissa. Hintaan lisätään alv 25,5 %.
• Valvonnan veloitus/tunti 68 €
• Tarkastusmaksut 40–120 €/yksi koe
• Pätevyystodistus/kpl 50 €

Sovi kouluttajan kanssa ajankohta, paikka ja muut yksityiskohdat pätevyyskokeiden suorittamiseksi, kuten minkä palvelun/kokeen tulet suorittamaan. Tämän jälkeen saat valintasi mukaan sähköpostiisi maksulinkin, jolla maksat palvelun tai laskun ilmoittamaasi osoitteeseen.